ব্রহ্মসংগীত
ব্রহ্মসংগীত হল ব্রাহ্মসমাজের উপাসনার নিমিত্ত রচিত ও গেয় আধ্যাত্মিক সঙ্গীত পদাবলি। ঊনবিংশ শতাব্দীর প্রথম ভাগ থেকে বিংশ শতাব্দীর মধ্যভাগ পর্যন্ত সময় ব্রহ্মসঙ্গীতের রচনাকাল। ‘ব্রহ্মসংগীত’ নামটি ব্রাহ্মসমাজ প্রতিষ্ঠাতা ও প্রথম ব্রহ্মসঙ্গীত রচয়িতা রাজা রামমোহন রায় প্রদত্ত। ১৮২৮ সালে রাজা রামমোহন তাঁর ও তাঁর কয়েকজন বন্ধুর রচিত গান নিয়ে প্রথম ‘ব্রহ্মসঙ্গীত’ নামক এক সঙ্গীত সংকলন প্রকাশ করেন। সাধারণ ব্রাহ্মসমাজ প্রকাশিত উক্ত গ্রন্থের পঞ্চদশ সংস্করণে গানের সংখ্যা ২০১৩।
ব্যাং-সেম্স-র্গ্যাল-বা-য়ে-শেস
ব্যাং-সেম্স-র্গ্যাল-বা-য়ে-শেস ১২৪৭ খ্রিষ্টাব্দে তিব্বতের ম্দো-খাম্স () জন্মগ্রহণ করেন। তিনি কার্মা-ব্কা'-ব্র্গ্যুদ ধর্মীয় গোষ্ঠীর দ্বিতীয় র্গ্যাল-বা-কার্মা-পা কার্মা-পাক্শির নিকট শিষ্যত্ব গ্রহণ করেন। এরপর তিনি শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শান () ও তাঁর জ্যৈষ্ঠ ভ্রাতা য়ে-শেস-রিন-ছেন নামক দুইজন সা-স্ক্যা ধর্মসম্প্রদায়ের পন্ডিতের নিকট এবং জো-নাং বৌদ্ধবিহারের প্রতিষ্ঠাতা কুন-স্পাংস-থুগ্স-র্জে-ব্র্ত্সোন-গ্রুসের নিকট কালচক্র ও বিমলপ্রভা নামক টীকাভাষ্য সম্বন্ধে শিক্ষালাভ করেন। কুন-স্পাংস-থুগ্স-র্জে-ব্র্ত্সোন-গ্রুসের আদেশে তিনি ব্দে-ছেন () বৌদ্ধবিহার স্থাপন করেন। ১৩১৩ খ্রিষ্টাব্দে কুন-স্পাংস-থুগ্স-র্জে-ব্র্ত্সোন-গ্রুস তাঁকে জো-নাং বৌদ্ধবিহারের পরবর্তী প্রধান লামা নির্বাচন করেন। ১৩১৯ খ্রিষ্টাব্দে ব্যাং-সেম্স-র্গ্যাল-বা-য়ে-শেস ঐ বৌদ্ধবিহারের পরবর্তী প্রধান লামা হিসেবে য়োন-তান-র্গ্যা-ম্ত্শোকে নির্বাচন করেন।